Προτείνω αυτοσυγκράτηση.
Δηλαδή, να μην τον πετάξω απ' τις σκάλες;
Μια μέρα θα σε μεθύσω και θα μου πεις πού δούλευες παλιά.
Δεν πίνω.
Σαμ Χέιγκ.
Της Scottish Telegraph.
Ερχόταν στη δίκη του Φιντς.
Κάθε μέρα.
Όχι, δεν τον ξέρω.
Πήγαινε με τη Μέριτ κάθε Πέμπτη σ' ένα ξενοδοχείο.
Δεν μας είχε συστήσει.
Ενώ ήσασταν τόσο κοντά;
Δεν συζητούσαμε τα προσωπικά της, το ξέχασες;
Πιστεύουμε ότι συνεργάζονταν σε μια υπόθεση διαφθοράς.
Τι είδους διαφθορά; Και πού;
Σε κάτι που συνέδεε Γκρέιαμ Φιντς και Κίρστι Άτκινς.
Κίρστι Άτκινς;
Μάρτυρας που δεν άφησες να καταθέσει στη δίκη του.
-Για ποιον λόγο; -Εσύ περιμέναμε να μας πεις.
Δεν θυμάμαι αυτήν την Κίρστι Άτκινς
ούτε τι σχέση είχε με την υπόθεση.
Ρωτήστε τον Λίαμ Τέιλορ.
Αυτός μας είπε να ρωτήσουμε εσένα.
Ξέρουμε ότι η Κίρστι είπε στη Μέριτ
ότι θα κατέθετε πως είχε γνωρίσει τη γυναίκα του Φιντς σε άσυλο γυναικών.
Στο οποίο ήταν επειδή ο Φιντς την είχε σπάσει στο ξύλο.
Αυτές θα ήταν νέες και διόλου χρήσιμες πληροφορίες γι' αυτόν.
Και γιατί δεν καλέστηκε;
Η Κίρστι ήταν σεσημασμένη παραβάτιδα και επί μακρόν κρατούμενη στη Σόκτον.
Όχι απαραίτητα αξιόπιστη.
Νομίζω ότι η Μέριτ διαφωνούσε.
Λίγο μετά τη συζήτησή τους, επιτέθηκαν στην Κίρστι.
Κάποιος τη θεώρησε αρκετά αξιόπιστη.
Προκύπτει ξανά το ερώτημα.
Γιατί δεν καλέστηκε;
Εφόσον δεν τη θυμάμαι, μόνο γενικά μπορώ να σχολιάσω.
Οι ένορκοι σε τέτοια άτομα βλέπουν μόνο ότι θέλουν αποφυλάκιση.
Σύντομα θα αποφυλακιστεί, έχοντας ένα μάτι
και πολλά σημάδια από μαχαιριές που δέχτηκε ενώ ήταν υπό κράτηση.
Αυτός μιλάει ποτέ;
Εγώ αποφασίζω.
Η επίθεση έγινε τότε που είπες στη Μέριτ να μην καταθέσει η Κίρστι.
Για να το λες…
Ξαναλέω, δεν θυμάμαι τίποτε απ' αυτά.
Μα συμφωνείς ότι, για να γίνει αυτό, ο Φιντς θα έπρεπε να έχει άτομα μέσα.
Μορκ, ισχύει αυτό που ακούγεται. Είσαι για τα σίδερα.
Γιατί να βοηθήσω κάποιον σαν τον Γκρέιαμ Φιντς;
Γιατί δεν ήταν ένας τυχαίος που έριξε τη γυναίκα του απ' τις σκάλες.
Είχε χρήμα. Ασκούσε επιρροή.
Ο Φιντς ήταν ένα λαμόγιο με πολλές διασυνδέσεις.
Δεν χρειαζόταν τη βοήθειά μου.
Η Μέριτ εσένα θα ρωτούσε για την Κίρστι.
Έχει καταγραφεί ότι ήθελε να την καλέσει;
-Πώς είσαι τόσο σίγουρος; -Πιστεύω την Κίρστι.
Την μπλεγμένη με ναρκωτικά που θέλει αποφυλάκιση;
Κι ο δημοσιογράφος που υποτίθεται ότι δούλευε με τη Μέριτ;
Είναι νεκρός.
Έπεσε μια μέρα πριν εξαφανιστεί η Μέριτ.
Αν μετράς, έχουμε έναν νεκρό, μία ζωντανή, μία εξαφανισμένη
μια βδομάδα αφού η Μέριτ σού ανέφερε μάρτυρα που θα έκλεινε μέσα τον Φιντς.
Εντάξει, Μορκ.
Με τσάκωσες.
Είμαι υποχείριο του Γκρέιαμ Φιντς.
Μάλλον με πληρώνει με χρυσά νομίσματα ή κάτι τέτοιο.
Όχι, κύριε.
Πιστεύουμε ότι σας απείλησε.
Έμμεσα.
Την κόρη σας την Τζούλια
την έβγαλαν εκτός δρόμου την εποχή της δίκης.
Κι εκείνη μετά χτύπησε και τραυμάτισε έναν άντρα.
Έγινε χαμός.
Ο πατέρας σκέφτεται πάντα
πώς μπορούν να πάθουν κακό αυτοί που αγαπά.
Αυτό είναι αδυναμία για όλους.
Πώς γνωρίζετε ότι η Κίρστι Άτκινς είναι μπλεγμένη με ναρκωτικά;
Εσύ το είπες.
Όχι, ο αρχιεπιθεωρητής είπε μόνο ότι ήταν σεσημασμένη.
Το μόνο άτομο που μπορεί να βοηθήσει να αποδειχτεί κάτι απ' αυτά
έχει πεθάνει.
Δεν είμαστε σίγουροι ότι η Μέριτ έχει πεθάνει.
Να ελπίζεις ότι έχει πεθάνει.
Σ' ευχαριστούμε.
ΦΙΛΟΥΣ;
Μόνο σ' εσένα μπορώ να μιλήσω.
Στην Άλισον;
Στη Μία, στην Τζένα; Σ' αυτές;
Μπα, είναι φαντασμένες.
-"Φαντασμένες". Η μάνα μου λέει τέτοια. -Σταμάτα, ρε.
Έτσι είναι.
Με τον Γουίλιαμ μιλάνε. Εμένα με φοβούνται.
Είσαι πολύ τρομακτική, γαμώτο.
Εννοείται, ρε.
ΦΙΛΟΥΣ; ΔΕΝ ΕΧΩ ΠΟΛΛΟΥΣ
Μ' αρέσει να σου μιλάω.
-Μπορώ να σου πω σχεδόν τα πάντα. -"Σχεδόν";
Τι δεν μπορείς να μου πεις;
-Δεν μπορώ να σου πω. -Γιατί;
Γιατί αν μπορούσα, θα σ' το έλεγα εξαρχής.
Σωστό!
Γιατί γελάτε;
Λάιλ. Τι διάολο;
Η μαμά είπε να σου πω ότι σε θέλει.
Εντάξει, μου το είπες. Ξεκουμπίσου τώρα.
Μου είπε να σε πάρω σηκωτό.
Λες και μπορείς.
Σεξ μυρίζει.
Λες και ξέρεις.
Ήρθε ο μπαμπάς σου.
Γαμώτο!
Δεν πειράζει. Άσ' τον.
-Γεια σου, Χάρι. -Κερδίσατε;
Μπα, όχι. Καλά θα ήταν να σε είχαμε, όμως.
Δεν παίζω πια.
-Είσαι ο Λάιλ Τζένινγκς. -Κύριε Λίνγκαρντ.
Ήρθες να κάψεις το σπίτι;
Μπαμπά.
Όχι, κύριε.
Ήρθα να πάρω τον Χάρι. Τον θέλει η μαμά μας.
-Ξύπνησε; -Φεύγουμε τώρα.
Μάλιστα.
Λάιλ.
Τα λέμε αύριο.
Δεν είπα να μην έρχεται ο Χάρι Τζένινγκς όταν λείπω;
-Δεν είναι κακό παιδί. -Στην αδερφή σου μιλάω.
Εγώ κι ο Χάρι γουστάρουμε ο ένας τον άλλον.
"Ο Χάρι κι εγώ".
Για την ακρίβεια…
αγαπιόμαστε.
-Όπως ο Ρωμαίος κι η Ιουλιέτα; -Καλά, λέγε.
-Δεν θα ξανάρθει. -Έχασες τον αγώνα του αδερφού σου.
Δεν τον νοιάζει τον Γουίλιαμ. Σε νοιάζει;
-Μόνο αν θες. -Δεν τον νοιάζει.
-Δεν είναι αυτό το θέμα. -Ποιο είναι;
Η οικογένεια;
Ναι, το περίμενα.
Κάνεις πιο πέρα;
ΦΙΛΟΥΣ;
ΔΕΝ ΕΧΩ
Ντετέκτιβ Μορκ.
Δεν σε γνώρισα. Δεν είσαι στη σακαράκα σου έξω απ' το γραφείο μου.
Να χαίρεσαι που δεν είμαι μέσα στο γραφείο σου. Ακόμα.
Τι κάνεις, Ρόμπι;
Γνωριζόμαστε;
Τόσες φορές που σ' έχω δει στην τηλεόραση…
Θα μπορούσα να πω το ίδιο.
Σαν καλός δικηγόρος,
θα κάνεις τα στραβά μάτια στις κουτσουκέλες του πελάτη σου.
Ήρθες να παρενοχλήσεις τον κύριο Φιντς;
Αν ναι, να φάμε πρώτα;
Όλα καλά, Ρόμπι.
Ήρθε απλώς για να ζητήσει συγγνώμη για μια παρεξήγηση.
Άρα, κατά λάθος
η κατσαρίδα σου παρενόχλησε έναν 17χρονο;
Ναι.
Εσύ ήσουν ο στόχος.
Χίλια συγγνώμη.
Ωστόσο, αγνώριστο τον έκανες τον Φριτς.
Μου φάνηκε ότι το απόλαυσε.
Ναι. Του έφτιαξες τη μέρα.
Ζήτησα συγγνώμη. Θες κάτι άλλο;
Βασικά, ναι.
Πρόσεχε, ντετέκτιβ. Είναι πολύ ακριβά μπαστούνια.
Δεν μπορείς να δικαστείς ξανά για τον φόνο της γυναίκας σου.
Μπράβο, δικηγόρε.
Απ' την άλλη, όμως,
θα πληρώσεις για την αποτυχημένη απόπειρα κατά της Κίρστι Άτκινς.
Την ποια σε ποια;
Ας μην υποκρινόμαστε. Τι λες κι εσύ;
Εσύ τι λες, ντετέκτιβ; Άσε τον κο Φιντς να φάει.
Έχεις αποδείξεις;
Έχω την άλλη κατσαρίδα σου, τον Εντ Σόλομον,
που μάζεψε τον Φριτς και τον πήγε στο νοσοκομείο.
-Και τώρα νοσηλεύεται κι ο ίδιος. -Ναι.
Με σπασμένο πόδι.
Δεν χρειάζεται το πόδι για να μιλήσει.
Κι έχει μεγάλο στόμα ο Εντ.
Έχει πολλά μηνύματα από εσένα
που είναι ξεκαρδιστικά.
Όχι για σένα.
-Ούτε για τον δικηγόρο σου. -Όπως;
"Η Γκάμπι μπορεί να σε φέρει σ' επαφή με κάτι λεσβίες στη Σόκτον
που θα της βγάλουν ένα μάτι και θα τη βάλουν να το φάει".
Αφού θα κατέθετε εναντίον σου,
αυτό είναι και μεταφορικό και συμβολικό.
Ντετέκτιβ, αυτή η ανάκριση μπορεί να λάβει τέλος.
Υποθέτουμε ότι κι αυτή η Γκάμπι
ανήκει στον κόσμο της απατεωνιάς όπως κι εσύ.
Αλλά δεν ξέρουμε
ποιος σου είπε για την Κίρστι.
Ντετέκτιβ Μορκ.
Μήπως ο Στίβεν Μπερνς;
Ίσως αφού ο Εντ ή ο Φριτς έβγαλαν την κόρη του απ' τον δρόμο.
Αν είναι να μιλάς έτσι στον κο Φιντς,
ή απάγγειλε κατηγορία ή φύγε.
-Είναι ιδιωτική λέσχη… -Προσοχή!
Άντε να το μαζέψεις.
Πώς είπες, παρακαλώ;
Παρακάλα όσο θες.
Άντε, Ρόμπι.
Δεν θα ομολογήσω τίποτα.
Η Κίρστι αποφυλακίζεται.
Θα της στείλω γλυκά.
Θα ξεχάσεις την ύπαρξή της.
Γιατί;
Γιατί αν της συμβεί κάτι,
ακόμα κι αν χτυπήσει το δαχτυλάκι της,
θα υποθέσω ότι φταις εσύ και θα 'ρθω να σε βρω.
Αυτό ήθελες;
Τα απολειφάδια που πήγαν στον Τζάσπερ και στην Κίρστι
θα πλάκωσαν τον Φέργκους.
Τον αστυνομικό που είχε αναλάβει αρχικά την υπόθεση.
Μπορεί.
Έχουν πολύ ελεύθερο χρόνο.
Είχες σχέση με την εξαφάνιση της Μέριτ;
-Αστείο; -Ξεκαρδιστικό.
Γιατί να κυνηγήσω μια εισαγγελέα αφού αθωώθηκα;
Για τον φόνο αθωώθηκες. Εκείνη ερευνούσε τη διαφθορά.
Μαζί με τον δημοσιογράφο Σαμ Χέιγκ που πέθανε μία μέρα πριν εξαφανιστεί.
Θα σε τσάκωνε αλλιώς.
Αυτό είναι πολύ ύποπτο.
Μήπως ξέρεις κάτι γι' αυτό;
Όχι. Και δεν συνηθίζω να δολοφονώ δημοσιογράφους.
Μόνο τη γυναίκα σου;
Ο Φριτς είπε ότι είσαι τρελάρας.
Αφού το είπε ο Φριτς, είναι φοβερό κομπλιμέντο.
-Ο Χέιγκ ήταν στη δίκη σου. -Για να το λες εσύ.
Ναι, ήταν.
Κι αυτός μου είπε για την Κίρστι Άτκινς.
Πότε;
Στη δίκη.
Ήρθε σ' ένα διάλειμμα κι είπε ότι ήξερε πως θα κατέθετε εκείνη
κι η κατάθεση θα ήταν ενοχοποιητική.
-Και το είπε έτσι απλά; -Ναι.
Γι' αυτό ήμουν καχύποπτος.
Είπα στον Γκρέιαμ ότι αν ήταν αλήθεια, θα ζητούσα να εξαιρεθεί.
Δεδομένου του παρελθόντος της,
η απόφαση θα ήταν υπέρ μας.
Τελικά, δεν έκανα τίποτα.
Δεν χρειάστηκε.
Κι ο Γκρέιαμ αρκέστηκε σ' αυτό;
Δεν συμμετείχα σε άλλη συζήτηση περί του θέματος.
Κι αν ο Γκρέιαμ επέλεγε μια πιο επιθετική προσέγγιση,
θα του θύμιζα ότι είχαμε αρκετά στοιχεία,
δεν χρειαζόταν να καταφύγουμε στον εκφοβισμό.
Ξέρεις γιατί σου πρόσφερε τέτοιο δώρο ο Χέιγκ;
-Όχι. -Δεν ήταν δούναι και λαβείν;
Όχι.
Κι υποθέτω ότι δεν έχετε την παραμικρή ιδέα
για το τι συνέβη στον Χέιγκ αφού σου έδωσε την ευνοϊκή πληροφορία.
Από την εμπειρία μου, ντετέκτιβ,
αν δεν θες να σε ψάξει ένας δημοσιογράφος,
το χειρότερο που μπορείς να κάνεις είναι να τον βλάψεις.
Τα ίδια και με τους μπάτσους.
Αν επιτεθείς σε δικό τους, δεν θα σ' αφήσουν ποτέ ήσυχο.
Δεν αξίζει.
Μεγάλη η γκρίζα ζώνη, κε Φιντς.
Αυτό με το μπαστούνι ήταν πολύ διασκεδαστικό.
Ευχαριστώ.
Αλλά ανακουφίστηκα που δεν τον χτύπησες μ' αυτό.
Έλεος! Λέτε ότι εγώ χάνω τον έλεγχο,
ενώ εσύ διαλύεις τραχείες και πετάς κόσμο απ' τις σκάλες.
Ναι, μόνο που όταν τα κάνω αυτά,
δεν έχω χάσει τον έλεγχο.
Έχω τον απόλυτο έλεγχο.
Τι στον διάολο έκανες στη Συρία; Πες ντε.
Θα απαντήσεις;
Μορκ.
-Κάποιος σε κοροϊδεύει. -Ποιος είναι;
Ο αγαπημένος σου Ντένις Πάιπερ.
Μην το κλείσεις. Θα σε βοηθήσω.
Πολύ γενναιόδωρο, αλλά σε θεωρώ σκουλήκι.
Σου στέλνω κάτι. Ρίξε μια ματιά.
Αν θες μετά να μιλήσουμε, θα 'μαι στην Golden Rule.
Τι μαλακίες λες;
Να το δούμε;
Γαμώτο!
Να σας πω.
Έχω μόλυνση στο δόντι.
Θέλω αντιβιοτικά.
Ακόμα καλύτερα, οδοντίατρο.
Καλά, δεν πειράζει. Θα πεθάνω από σήψη.
Θα σας στερήσω τη χαρά.
Κάπως απογοητευτικό μετά από τόσο καιρό.
Δεν θα με άφηνε ήσυχο.
Όπου και να ήμουν, ήταν εκεί και με κοιτούσε.
-Σε κοιτούσε; -Ναι.
Είτε έτρωγα είτε έκανα γυμναστική.
Διάβαζα στη βιβλιοθήκη, κι ερχόταν και καθόταν απέναντι.
Μια φορά με κοιτούσε ενώ κοιμόμουν.
Δεν άντεχα άλλο.
Τον έκανες τουλούμι. Μπορεί να χάσει το μάτι του.
Σαμ, άκουσες τι είπα;
Μπορεί να χάσει το μάτι του.
Νιώθεις κάτι όταν σου το λέω αυτό;
Ναι, νιώθω ωραία.
Νιώθεις ωραία;
Δεν θα με άφηνε ήσυχο.
Σαμ!
Δεν είμαι αδερφός του, γαμώτο! Έπρεπε να του το βάλω στο μυαλό.
Να του το κοπανήσεις, κυριολεκτικά;
Δεν υπήρχε τίποτε άλλο;
Τι άλλο;
Κάτι πιο περίπλοκο.
Μπα, δεν μιλάω άλλο.
Έλα, βρε Σαμ.
Είπα, δεν μιλάω άλλο.
Ολοκληρώνεται η ανάκριση με τον Σάμιουελ Χέιγκ, ετών 17,
στις 10 Μαρτίου 2013, ώρα 11:09 π.μ.
μ' εμένα, τον Τέρι Ντάντι, σύμβουλο αναμορφωτηρίου Γκόντχεϊβεν.
Ήξερα λίγο καλύτερα τον Χέιγκ, όχι ότι σημαίνει κάτι αυτό.
Ο Χέιγκ ήταν σνομπ με όλα.
Δεν μοιραζόταν πηγές.
Δεν μιλούσε στους συναδέλφους, δεν ερχόταν στο γραφείο.
Αλλά όλοι τον θεωρούσαν έξυπνο.
-Εσύ όχι. -Τον ήξερα τον τύπο.
Ήξερα γιατί τα πήγαινε καλά με τους εγκληματίες.
Ήταν κι αυτός.
Πού βρήκες το βίντεο;
-Στον υπολογιστή του. -Τον χάκαρες;
-Αφού πέθανε. -Λες και δεν έχει διαφορά.
Ο Χέιγκ πού το βρήκε;
Θα του το έδωσαν απ' το αναμορφωτήριο.
Πηγαινοερχόταν εκεί τους μήνες πριν πεθάνει.
-Γιατί; -Δούλευε ένα άρθρο.
-Να το διαβάσουμε; -Έχω κάποιο ήθος.
Δημοσιογράφος είσαι. Και τη μάνα σου θα πήδαγες.
Πού βοηθάνε αυτά στην έρευνα για τη Μέριτ;
Βοηθάνε για να βρείτε ποιος σκότωσε τον Χέιγκ.
Δεν ερευνούμε τον θάνατό του.
Ίσως θα έπρεπε. Ο Σαμ βρήκε το παιδί.
Αυτό που έλεγε στο βίντεο.
Αυτό που σκότωσε στο ξύλο.
Πώς λένε το παιδί;
Τον έλεγε "Χ", για να προστατεύσει την ταυτότητά του.
Τι σχέση έχει ο κύριος Χ με τη Μέριτ Λίνγκαρντ;
Καμία σχέση!
Εκτός αν την έμπλεξε ο Χέιγκ
σε ό,τι συνέβαινε με τον τύπο απ' τα παλιά.
Ένα τζιμάνι σαν εσένα θα έπρεπε να το ψάξει.
Μίλα στον Τέρι Ντάντι,
τη φωνή στο βίντεο, αυτόν που μιλάει στον Σαμ.
Στο Γκόντχεϊβεν είναι.
Εμένα δεν μου μίλησε, είπε ότι τα αρχεία είναι απόρρητα.
Ωραία τα είπαμε.
Αν βρεις κάτι, Μορκ, μη με ξεχάσεις.
-Γεια. -Γεια σου.
-Τι βλέπεις; -Κάτι μαλακίες.
Τέλεια.
Είχες αυτό το ύφος.
Δεν το 'χω ξαναδεί. Ούτε όταν τα παίρνεις μ' εμένα.
Όταν την έπεσες στον τύπο, δεν σε αναγνώρισα.
Ναι.
Εντάξει.
Είμαι δύο άνθρωποι.
Εντάξει; Αναγκαστικά.
Βλέπω ασυνήθιστα πράγματα στη δουλειά,
πράγματα που δεν αντέχονται, που δεν θα έπρεπε να βλέπει κανείς.
Ποιο είναι το χειρότερο που έχεις δει;
Δεν θα σ' το κάνω αυτό.
Δεν θα σου βάλω τέτοια στο μυαλό.
Ούτε στη μαμά σου το έκανα.
-Γιατί; -Γιατί ζεις σε άλλο κόσμο.
Δεν χρειάζεται να ξέρεις τις ιδιαιτερότητες του άλλου κόσμου.
Μόνο ότι υπάρχει
κι ότι μια φορά στις τόσες κάτι από εκεί φτάνει εδώ.
Ο τύπος στο παγωτατζίδικο το ξέρει.
Σου δείχνει την άλλη πλευρά για να φοβηθείς.
Να φοβηθείς τόσο, που να σε ελέγχει.
Δεν γίνεται να το περάσεις αυτό και να μην ταραχτείς.
Δηλαδή…
Εννοείς ότι θα βλέπω εφιάλτες και τέτοια;
Δεν ξέρω,
αλλά όταν νιώθεις ότι μπορεί να πεθάνεις,
ξαφνικά υπάρχουν ένα κάρο πράγματα
που μπορεί να σε επηρεάσουν.
-Θες να με τρομάξεις; -Τρομαγμένος είσαι.
Αυτό είναι το θέμα.
Τώρα ξέρεις ότι όλα μπορεί να αλλάξουν σε μια στιγμή.
-Είμαστε στην ίδια λέσχη. -Εγώ δεν θέλω να είμαι.
Κανείς δεν μπαίνει οικειοθελώς.
Οι άνθρωποι πασχίζουν μια ζωή να αποφύγουν τέτοιες συμφορές.
Αλλά πρέπει να πηγαίνεις στις συναντήσεις, να μιλάς στα άλλα μέλη,
για να βλέπεις ότι δεν είσαι ο μόνος που σκέφτεται και νιώθει
ό,τι σκατά σκέφτεσαι και νιώθεις.
Όπως εσύ κι ο Χάρντι;
Ναι, όπως εγώ κι ο Χάρντι.
Και τώρα όπως εγώ κι εσύ.
Κάτσε…
Θες να το συζητήσουμε;
Ναι.
Όταν το χρειαστείς.
Αυτό που συνέβη;
Αυτά που συμβαίνουν.
Ίσως να αρχίσουμε απ' το πόσο τα 'χεις πάρει
που τα σκάτωσα με τη μαμά σου.
Και που σε εγκατέλειψα όταν με πυροβόλησαν.
Δεν φταις εσύ. Δεν μπορούσες να κάνεις κάτι.
Όχι.
Αλλά μπορεί να θύμωσες.
Δεν πειράζει. Δικαίωμά σου είναι.
Ας μιλήσουμε γι' αυτό πρώτα.
Είμαι εδώ.
Ακούω.
Αλήθεια.
Καλημέρα.
Σιγά τον φάκελο.
Η αστυνομία έριξε μια ματιά κι έβγαλε αμέσως πόρισμα.
Κι εγώ το ίδιο θα έκανα.
Τα τραύματα συνάδουν με άσχημη πτώση από ψηλά.
Λες κι υπάρχει κι όχι άσχημη πτώση από ψηλά.
Για πες, τι σε προβληματίζει;
Πέρα απ' το ότι οι χρόνοι κι η αιτία θανάτου είναι περίεργα.
-Αυτός που βρήκε τον Χέιγκ, ο Πολ Έβανς. -Ο εκπαιδευτής.
Ναι.
Το βράδυ ήταν με τη γυναίκα του.
Βρήκε το πτώμα όταν πήγε να βγάλει φωτογραφίες.
-Ναι. -Αλλά εκείνη τη μέρα έβρεχε πολύ.
Στη Σκοτία είμαστε. Μπορεί να έβρεχε το πρωί,
μετά να είχε λιακάδα και μετά χιονοθύελλα.
Είχε στείλει καμιά δεκαριά μηνύματα στο καρτοκινητό του Χέιγκ.
-Μερικά παραδείγματα. -Λέγε.
"Τέλος τα μυστικά.
Πρέπει να τα πεις όλα πια.
Δεν αφορά τη γυναίκα μου.
Να ξέρεις ότι σε καταλαβαίνω.
Γύρισες στο ξενοδοχείο;
Εκείνη είναι εκεί;"
-Κάτσε, ποια; -Μάλλον η Μέριτ.
Δεν του απάντησε.
Το τελευταίο που έστειλε ήταν "Πάω για αναρρίχηση, Σ".
Και δεν έψαξε κανείς τίποτα.
Αφού θεωρήθηκε τυχαίος θάνατος, ήταν άσχετα.
Έχουν σχέση με τη Μέριτ.
Ο Χέιγκ κι η Μέριτ συναντιόντουσαν στο Prince's Garden.
Ο αρχισυντάκτης του Χέιγκ είπε ότι είχε καρτοκινητό.
Ο Έβανς έλεγε στον Χέιγκ για μυστικά κι ότι τον καταλαβαίνει.
-Εσύ δεν μιλάς έτσι με τον Καρλ; -Ούτε με τη γυναίκα μου.
Ίσως θα 'πρεπε.
-Γεια, Ρόουζ. -Γεια, Ντόνα.
-Θες πρωινό, γκρινιάρη; -Δεν πεινάω.
Με άδειο στομάχι θα αντιμετωπίσεις τον διάολο;
-Δεν πεινάω. -Όπως θες.
Έλεος πια.
Ρόουζ, θες κάτι; Τσαγάκι;
Όχι, ευχαριστώ. Έχω πιει πολλά σήμερα.
-Είπες στον Ριτές να κουρέψει το γκαζόν; -Ναι, γιατί;
Φροντιστής σου είναι!
Ο κήπος θέλει πιο πολλή φροντίδα από μένα. Είναι χάλια.
Και καλύτερα να 'ναι εκεί παρά να τριγυρνάει εδώ πέρα.
Ποιος διάολος;
Ο γιατρός. Ή θα περπατήσω ή θα μπω μέσα για φόνο.
Εντάξει. Για πες.
Αφού ο Καρλ μίλησε ήδη με τον Πολ Έβανς,
γιατί κάνουμε αυτήν την κουβέντα;
-Η ιστορία του έχει κενά. -Ναι, μπάζει.
Μάλλον γιατί δεν ήθελε να μαθευτεί η σχέση του με τον Χέιγκ.
Ή ξέρει πιο πολλά για τη Μέριτ.
Αν έτσι πιστεύεις, ενόχλησέ τον πάλι. Ρώτα τον.
-Τι; -Τι κρύβει.
Έτσι, ευθέως;
Ναι. Αυτό δεν θες να μάθεις;
Αν κρύβει κάτι, δεν θα μου το πει.
Υπάρχουν τρόποι να ρωτάς χωρίς να φαίνεται ότι ρωτάς.
Θέλει αρχίδια…
Δεν έχω…
-Όχι τόσο μεγάλα. -Λάθος απάντηση.
Σοβαρολογώ. Αν αληθεύει αυτό, τι στον διάολο κάνεις εδώ;
Προσπάθησε πάλι.
Έχω πολύ μεγάλα αρχίδια.
Έτσι μπράβο. Εύκολο ήταν.
Έλα να δούμε πώς θα μπερδέψεις τον Πολ Έβανς.
Γαμημένη πόρτα ασφαλείας.
Τελείωνε.
Είπα στον μαλάκα να τη φτιάξει.
Παλιομαλάκα.
Ήρθα για το ραντεβού.
Όχι εκεί.
Ευχαριστώ.
Βρήκες τη διεύθυνσή μου με ακατάλληλα μέσα.
Τι να έκανα, αφού με εγκατέλειψες.
Ωραίο σπίτι.
Λίγο αλλόκοτο, αλλά χαριτωμένο.
"Χαριτωμένο";
Σαν να έμενες εδώ στα 20 με συμφοιτητές.
Εδώ έμενα στα 20 με συμφοιτητές.
-Το δικό σου πώς είναι; -Σαν την πρώην.
Βουτηγμένοι στις θλιβερές ιστορίες μας.
Εσύ θα πέρασες καλύτερα εδώ.
Μπα. Ήμουν λιποβαρής κι είχα κατάθλιψη.
Στα 20, ζύγιζα καρότα κι έκανα γυμναστική.
Καλύτερο απ' τον γάμο μου.
Θα προτιμούσα τα βάσανα στα 20.
-Και ξέρεις από βάσανα. -Ανθρωποκτονίες, 15 χρόνια.
Δικά σου, εννοώ.
Τώρα θα με κατηγορήσεις για αυτολύπηση.
Δεν κατηγορώ.
Απλώς παρατηρώ.
-Συναντήθηκες με τη δρα Σόνενμπεργκ; -Ναι.
Πώς σου φάνηκε;
Μου θυμίζει τη θεία Ίνιντ.
Της αρέσει να φροντίζει τον κήπο,
να ποτίζει τους πανσέδες,
που 'ναι πάνω απ' τα θαμμένα πτώματα.
Εγκαταλείπω την ψυχοθεραπεία.
Μα δεν άρχισες και ποτέ.
Ο νοικάρης μου ο Μάρτιν λέει να προσέχω τα όνειρά μου.
Δεν θυμάμαι καν το τελευταίο.
Πρέπει να τα γράφεις όταν ξυπνάς για να μην τα ξεχνάς.
Όχι, δεν βλέπω.
Δεν βλέπεις όνειρα;
Δεν κοιμάμαι.
Και δεν χρειάζεσαι ψυχοθεραπεία;
-Ύπνο χρειάζομαι. -Υπάρχουν χάπια γι' αυτό πια.
Τα φοβάμαι.
Διαβάζω γι' αυτούς που ξύπνησαν μετά το υπνωτικό χάπι
κι είχαν φάει όλο το ψυγείο,
η εξώπορτα ήταν ανοιχτή, ο σκύλος φορούσε λουρί
ή ήταν γυμνοί δίπλα στην πρώην τους.
Τι θες εδώ πέρα, Καρλ;
Δεν ξέρω.
Νόμιζα ότι ήξερα.
Αλλά δεν ξέρω.
Όταν μάθεις, έλα να μου το πεις.
Τελειώσαμε για σήμερα.
Γαμώ το κέρατο.
Ναι.
Είχα δοκιμάσει αναρρίχηση.
Τώρα κάνω Zumba. Προτιμώ να πατάω στο έδαφος.
Μάλιστα. Τότε, γιατί ήρθες εδώ;
Επιθεωρήτρια Ντίξον. Ψάχνω την Κλόι Έβανς.
-Την Κλόι; -Ναι.
Μόλις έφυγε.
-Σίγουρα; Έχουμε ραντεβού. -Ναι. Ο άντρας της είμαι.
Πήγε να δει τη μαία μας.
Ώστε εσύ είσαι ο Πολ.
Μάλιστα.
Μπορώ να βοηθήσω εγώ;
Όχι, δεν νομίζω.
Θα συνεχίζαμε μια συζήτηση που κάναμε με την Κλόι τις προάλλες…
Τι συζήτηση;
Λυπάμαι, δεν μπορώ να μοιραστώ πληροφορίες που μας δόθηκαν.
Άντρας της είμαι.
Λυπάμαι και πάλι.
Πες της ότι ήρθα. Ας με πάρει σ' αυτό το νούμερο
μόλις μπορέσει.
Χάρηκα, Πολ.
Σου το είπε, έτσι;
Ποιος και τι, Πολ;
Μην πλησιάσεις.
Mace είναι αυτό;
Σπρέι πιπεριού.
Έχω και μια σιδερογροθιά. Κι ένα τέιζερ.
Νομίζεις ότι θα σε βλάψω;
Δεν θες να σε ψεκάσω στη μούρη.
-Είσαι σίγουρα αστυνομικός; -Κι εγώ αναρωτιέμαι συχνά.
Να σε ρωτήσω για τον Σαμ Χέιγκ;
Άρα, η Κλόι σού είπε για εμάς.
Όχι, εσύ το έκανες τώρα.
Με το "εμάς". Και δεν έχω πρόβλημα, παρεμπιπτόντως.
Έλεος, δεν είμαι γκέι!
Όχι βέβαια.
-Ίσως ήθελες να πειραματιστείς. -Δεν είχα σεξουαλική σχέση με τον Σαμ.
Τι σχέση είχατε;
Όταν κάνεις αναρρίχηση, δένεσαι.
Η εμπιστοσύνη είναι το παν. Σ' εμένα μπορούσε να πει τα πάντα.
-Όπως; -Ό,τι θες.
Ανεβαίναμε έναν γκρεμό ή έναν βράχο
και μιλούσαμε.
Ήταν σαν ψυχοθεραπεία.
Και σου εμπιστευόταν τα ένοχα μυστικά του.
Ναι, αυτό.
Άρα, ήταν ψέμα ότι δεν ήξερες για τον Σαμ και τη Μέριτ Λίνγκαρντ.
-Σίγουρα θα σ' το είχε πει. -Δεν ήταν ψέμα. Δεν την ανέφερε.
Έλα τώρα.
Τόσα μοιραζόταν, κάτι θα σου 'χε πει.
Όχι. Και νόμιζα ότι ο Σαμ δεν είχε σχέση με κάποια.
Τα μηνύματα που του έστειλες δυο μέρες πριν;
Που έλεγαν "Μην το αφήσουμε έτσι.
Σε καταλαβαίνω".
Πίναμε εκείνο το βράδυ.
Ο Σαμ έλεγε για το τελευταίο άρθρο του.
Έλεγε ότι θα του άλλαζε τη ζωή.
Η Κλόι, που τον αντιπαθούσε, την ενοχλούσε η μυστικότητα,
είπε ότι αυτό θα ήταν καλό,
γιατί χρειαζόταν μια μεγάλη αλλαγή στη ζωή του,
αλλιώς θα πέθαινε και θα μ' έπαιρνε μαζί του.
Τσακώθηκαν, κι ο Σαμ έφυγε.
Στο ξενοδοχείο πήγε;
Αυτό που ανέφερες στα μηνύματα. "Στο ξενοδοχείο είσαι; Εκείνη είναι εκεί;"
Υποθέτω ότι "εκείνη" ήταν η Μέριτ.
Γιατί;
Γιατί βρίσκονταν σε ξενοδοχείο.
Όπως σου είπα πολλάκις, δεν την είχε αναφέρει ποτέ.
Ξέρεις το ξενοδοχείο;
Φυσικά. Είναι κοντά στο σπίτι μας. Spivey Inn.
-Spivey Inn; -Ναι.
Αλήθεια; Σίγουρα ήταν εκεί;
Ναι. Σίγουρα.
Όχι με γυναίκα;
Δεν είπα αυτό.
"Δεν αφορά την Κλόι. Εκείνη είναι ακόμα εκεί;" Γαμώτο!
Την έστειλα να ζητήσει συγγνώμη.
Η Κλόι πήγε στον Σαμ;
-Ναι. -Μόνη της;
Εγώ ήμουν τύφλα.
Και του ζήτησε συγγνώμη;
Υπό μία έννοια.
Υπό ποια έννοια;
Σου είπα, είχαμε πιει.
Αφού είπες ότι δεν τον συμπαθούσε.
Ενίοτε είναι καλύτερο έτσι.
Γιατί δεν το είπες στην αστυνομία;
-Ήταν της μιας βραδιάς. -Σίγουρα;
-Δεν σκότωσα τον Σαμ Χέιγκ. -Δεν είπε κανείς…
-Μήπως τον σκότωσες; -Όχι βέβαια.
-Πήγε με τη γυναίκα σου. -Το ξέρω.
Δεν το ήξερα τότε. Ανησυχούσα που δεν απαντούσε.
Έστειλε ένα μήνυμα, όμως.
Είπε ότι πήγαινε για αναρρίχηση.
Αν θελήσεις πάλι να μιλήσεις σ' εμένα ή τη γυναίκα μου,
πάρε τον δικηγόρο μας.
Ευχαριστώ.
Καλημέρα, Μέριτ.
Μέρα αποκομιδής απορριμμάτων.
Η αγαπημένη μου μέρα του μήνα.
Ορίστε.
Με το πάσο σου.
Αν θες να ζήσεις μες στην μπίχλα άλλον έναν μήνα, δεν με νοιάζει,
μωρή βρομιάρα.
Υπηρεσίες έκτακτης ανάγκης…
Υποτιτλισμός: Νότα Μουζάκη